Üldkohtu 1. detsembri 2021. aasta otsus – HC versus komisjon
(kohtuasi T-804/19)1
(Avalik teenistus – Töölevõtmine – Konkursiteade – Avalik konkurss EPSO/AD/363/18 – Konkursikomisjoni otsus mitte lubada hagejat konkursi järgmisesse etappi – Põhjendamiskohustus – Ilmne hindamisviga – Õigusvastasuse vastuväide – Võrdne kohtlemine – Proportsionaalsus – Õigus olla ära kuulatud – Hea halduse põhimõte – Konkursi keeltekasutuse kord – Diskrimineerimine keeleoskuse põhjal – Vastutus)
Kohtumenetluse keel: inglise
Pooled
Hageja: HC (esindajad: advokaadid G. Pandey, V. Villante ja D. Rovetta)
Kostja: Euroopa Komisjon (esindajad: M. Brauhoff, T. Lilamand ja D. Milanowska)
Ese
ELTL artikli 270 alusel esitatud nõue tühistada ühelt poolt esiteks 11. oktoobri 2018. aasta teade konkursi EPSO/AD/363/18 korraldamise kohta kahe reservnimekirja koostamiseks, mille alusel komisjon võtab tööle administraatoreid (AD 7) tollivaldkonnas ja maksustamises; teiseks konkursikomisjoni otsus jätta hageja kandmata nende isikute nimekirja, kes kutsuti hindamiskeskusesse; kolmandaks sama konkursikomisjoni otsus, millega jäeti rahuldamata tema nõue vaadata läbi selle otsus; neljandaks komisjoni 20. augusti 2019. aasta otsus, millega jäeti rahuldamata tema kaebus Euroopa Liidu ametnike personalieeskirjade artikli 90 lõike 2 alusel; viiendaks nende kandidaatide nimekiri, kes kutsuti konkursi järgmisse etappi, ning teiselt poolt nõue hüvitada selle tõttu hagejale tekitatud kahju.
Resolutsioon
Jätta hagi rahuldamata.
Mõista kohtukulud välja HC-lt.
____________
1 ELT C 54, 17.2.2020.